|  |  |
| --- | --- |
|  |  |
|  |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL DAUGIABUČIŲ NAMŲ LAISVĖS AL. 5, TRAKŲ G. 12 IR VASARIO 16-OSIOS G. 10 BENDROJO NAUDOJIMO OBJEKTŲ ADMINISTRATORIAUS SKYRIMO** |
| 2017 m. rugsėjo 14 d. Nr. A-3412 |
| Kaunas |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 4.84 ir 4.85 straipsniais, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 19 ir 21 punktais ir atsižvelgdamas į Kauno miesto savivaldybės administracijos direktoriaus 2015 m. kovo 16 d. įsakymą Nr. A-753 „Dėl UAB „Žaidas“ įrašymo į Asmenų, pretenduojančių teikti daugiabučių namų bendrojo naudojimo objektų administravimo paslaugas Kauno miesto savivaldybės teritorijoje, sąrašą“, Kauno miesto savivaldybės administracijos direktoriaus 2017 m. birželio 21 d. įsakymą Nr. A-2403 „Dėl įgaliojimų suteikimo Kauno miesto savivaldybės administracijos direktoriaus pavaduotojui Romaldui Rabačiui“ ir Butų ir kitų patalpų savininkų Laisvės al. 5 balsavimo raštu balsų skaičiavimo komisijos 2017 m. rugpjūčio 3 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. rugsėjo 1 d. posėdžio protokolą Nr. 53-4-1330, Butų ir kitų patalpų savininkų Trakų g. 12 balsavimo raštu balsų skaičiavimo komisijos 2017 m. rugpjūčio 3 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. rugsėjo 1 d. posėdžio protokolą Nr. 53-4-1328, Butų ir kitų patalpų savininkų Vasario 16-osios g. 10 balsavimo raštu balsų skaičiavimo komisijos 2017 m. rugpjūčio 8 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. rugsėjo 1 d. posėdžio protokolą Nr. 53-4-1354:

1. S k i r i u penkeriems metams UAB „Kauno centro būstas“ (buveinė Žiburio g. 10-2, 63235 Alytus, įmonės kodas 149650823, duomenys kaupiami ir saugomi Juridinių asmenų registre, PVM mokėtojo kodas LT496508219) šių daugiabučių namų bendrojo naudojimo objektų administratore (toliau – administratorius):

1.1. Laisvės al. 5 (namo naudingasis plotas – 1005,23 kv. m, gyvenamosios paskirties patalpų skaičius – 13, negyvenamųjų patalpų skaičius – 3);

1.2. Trakų g. 12 (namo naudingasis plotas – 266,08 kv. m, gyvenamosios paskirties patalpų skaičius – 4, negyvenamųjų patalpų skaičius – 1, žemės sklypo plotas – 0,0767 ha, savininkų teisės į žemės sklypą įregistruotos Nekilnojamo turto registre);

1.3. Vasario 16-osios g. 10 (namo naudingasis plotas – 1168,18 kv. m, gyvenamosios paskirties patalpų skaičius – 23, negyvenamųjų patalpų skaičius – 4).

2. N u s t a t a u, kad:

2.1. daugiabučio namo Laisvės al. 5 bendrojo naudojimo objektų administravimo tarifas – 0,0434 Eur už 1 kv. m (su PVM);

2.2. daugiabučio namo Trakų g. 12 bendrojo naudojimo objektų administravimo tarifas – 0,0579 Eur už 1 kv. m (su PVM);

2.3. daugiabučio namo Vasario 16-osios g. 10 bendrojo naudojimo objektų administravimo tarifas – 0,0492 Eur už 1 kv. m (su PVM);

2.4. administratoriaus įgaliojimai pasibaigia suėjus 1 punkte nurodytam terminui arba Lietuvos Respublikos civilinio kodekso 4.84 straipsnio 10 dalyje nustatytais atvejais.

3. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Administracijos direktoriaus pavaduotojas, įgaliotas administracijos direktoriaus |  | Romaldas Rabačius |